alexandrainst/scandi-wiki huggingface dataset:
Foreigner

Foreigner er et britisk/amerikansk rockeband fra New York, stiftet i 1976. Bandets selvtitulerte debutalbum ble utgitt i mars 1977 og solgte mer enn 4 millioner eksemplarer i USA og lå over ett år på Billboard topp 20. Bandets femte studioalbum, Agent Provocateur, ble utgitt i 1984. Låten «I Want to Know What Love Is» fra dette albumet ga bandet deres eneste nummer én-hit i USA og i flere andre land, inkludert Norge. Sporet er en gospelinspirert ballade med koring fra The New Jersey Mass Choir.

Medlemmer 
Nåværende medlemmer
 Mick Jones – sologitargitar, rytmegitar, keyboard, vokal (1976– )
 Jeff Pilson – bassgitar, bakgrunnsvokal  (2004– )
 Kelly Hansen – vokal, perkusjon (2005– )
 Michael Bluestein – keyboard, synthesizer, bakgrunnsvokal  (2008– )
 Bruce Watson – rytmegitar, sologitar, bakgrunnsvokal (stand in for Mick Jones) (2011– )
 Chris Frazier – trommer, perkusjon (2012– )
 Luis Maldonado – rytmegitar, bakgrunnsvokal (2021– )Tidligere medlemmer Lou Gramm – vokal, slagverk (1976–1990, 1992–2003; gjesteopptredener 2017 og 2018)
 Dennis Elliott – trommer, perkusjon, bakgrunnsvokal (1976–1993, 1991–93; gjesteopptredener 2017 og 2018)
 Ian McDonald – sologitargitar, rytmegitar, keyboard, saksofon, fløyte, bakgrunnsvokal (1976–1980; gjesteopptredener 2017, 2018 og 2019, død 2022)
 Al Greenwood – keyboard, synthesizer (1976–1980; gjesteopptredener 2017, 2018 og 2019)
 Ed Gagliardi – bassgitar, bakgrunnsvokal (1976–1979; død 2014)
 Rick Wills – bassgitar, bakgrunnsvokal (1979–1991; gjesteopptredener 2017, 2018, 2019, og 2021)
 Johnny Edwards – vokal, rytmegitar, sologitar (1990–1992)
 Jeff Jacobs – keyboard, bakgrunnsvokal (1991–2007)
 Thom Gimbel – rytmegitar, saksofon, fløyte, bakgrunnsvokal (1992–1993, 1995–2021)
 Mark Schulman – trommer, bakgrunnsvokal (1992–1995, 2000–2002, 2011–2012) 
 Bruce Turgon – bassgitar, bakgrunnsvokal (1992–2003)
 Scott Garrett – vokal (1999–2000)
 Ron Wikso – trommer (1995–1998)
 Brian Tichy – trommer (1998–2000, 2008–2010; turnering 2007, 2011 og 2012)
 Denny Carmassi – trommer (2002–2003)
 Jason Bonham – trommer (2004–2008)
 Chas West – vokal (2004-2005)
 Paul Mirkovich – keyboard (2007–2008)
 Jason Sutter – trommer (2010–2011)

 Diskografi StudioalbumLivealbum 1992: Best of Live / Classic Hits Live
 2006: Live in '05 / Extended Versions
 2010: Can't Slow Down ... When It's Live! / Extended Versions
 2012: Alive & Rockin' 
 2014: The Best of 4 & More
 2016: In Concert: Unplugged
 2018: Foreigner with the 21st Century Symphony Orchestra & Chorus
 2019: The Greatest Hits of Foreigner: Live in Concert
 2019: Live At The Rainbow '78
 2019: Double Vision: Then And Now Live.ReloadedSingler (utvalg)'''
Topp 10 på Billboard Hot 100
 1977: «Feels Like the First Time» #4
 1977: «Cold as Ice» #6
 1978: «Hot Blooded» #3
 1978: «Double Vision» #2
 1981: «Urgent» #4
 1981: «Waiting for a Girl Like You» #2
 1984: «I Want to Know What Love Is» #1
 1987: «Say You Will» #6
 1988: «I Don't Want to Live Without You» #5

Referanser

Eksterne lenker 
 
 
 
 

Rockegrupper fra USA
Britiske rockegrupper
Band etablert i 1976
Přerov nad Labem

Přerov nad Labem  er en landsby i distriktet Nymburk, i regionen Sentralböhmen i Den tsjekkiske republikk – cirka 30 kilometer øst for Praha.

Referanser

Eksterne lenker 
 

Byer i Böhmen
Byer ved Elben
Langesundsfjorden Kystlag

Langesundsfjorden kystlag er en interesseforening i Langesund. Foreningen har over 100 medlemmer (2009) og ble opprettet i 2002. Kystlaget driver Langøytangen fyr med blant annet overnattingstilbud, og Norges eldste redningsskøyte, RS «Langesund». Redningsskøyten drives av kystlaget for en gruppe eiere.
I begynnelsen av september arrangerer laget hvert år Kystkulturuka.

Eksterne lenker
 langesundsfjordenkystlag.no

Norske interesseorganisasjoner
Norske kystlag
Kultur i Vestfold og Telemark
Langesund
Ronnie Radke

Ronnie Radke (født 15. desember 1983) er en amerikansk vokalist fra Los Angeles. Han var tidligere vokalist i Escape The Fate. Radke ble kastet ut av Escape The Fate etter han måtte i fengsel.

Radke satt 2 år i fengsel. Etter at han kom ut startet han bandet Falling in Reverse, og ga ut albumet The Drug In Me Is You. Ronnie og Escape The Fate er venner i dag. Ronnie er gift og har et barn.

Referanser

Eksterne lenker 
 
 
 

Sangere fra USA
Personer fra Las Vegas
Jevgenija Poljakova

Jevgenija Poljakova (russisk: Евгения Андреевна Полякова; født 29. mai 1983) er en russisk friidrettsutøver som konkurrerer i sprintøvelser.

Poljakova deltok ved innendør-EM 2007, der hun kom på andreplass på 60 meter. Under VM utendørs samme år ble hun slått ut i semifinalen på 100 meter. Ved innendørs-VM 2008 i Valencia kom hun til finalen på 60 meter, og endte på femteplass.

Hun deltok under OL 2008 i Beijing, og ble slått ut i semifinalen på 100 meter. Hun deltok senere på laget som vant gullmedaljer i stafett på 4 x 100 meter.

Ved innendørs-EM 2009 vant hun gullmedalje med tiden 7,18. Norske Ezinne Okparaebo fikk sølvmedaljen.

Referanser

Eksterne lenker 
 

Russiske sprintere
Europamestere i friidrett
Medaljevinnere under Sommer-OL 2008
Deltakere for Russland under Sommer-OL 2008
Friidrettsutøvere under Sommer-OL 2008
Fødsler i 1983
Deltakere for Russland under VM i friidrett innendørs 2008
Fylkesvei 2814

Fylkesvei 2814  går mellom Bjørkeflåta, Nore og Uvdal – Austbygde, Tinn kommune.

Strekningen ble fastlagt 2019, og består av de tidligere fylkesvei 124 (Buskerud) og fylkesvei 755 (Telemark).

Kommuner og knutepunkter

 Imingfjellet

Referanser

Eksterne lenker 
 Vegvesenets vegkart 

Fylkesveier i Viken
Fylkesveier i Vestfold og Telemark
Veier i Nore og Uvdal
Veier i Tinn
Fylkesveier gjennom flere fylker
Brahestad

Brahestad (finsk: Raahe) er en by og kommune i landskapet Norra Österbotten i Finland. Kommunen har  innbyggere og et areal på 1399,3 km². Brahestad er en finskspråklig kommune som grenser til kommunene Oulainen, Pyhäjoki, Siikajoki og Vihanti. 

Byplanen ble opprinnelig tegnet av landmåler og ingeniør Claes Claesson.


Befolkningsutvikling

Vennskapsbyer 
  Mo i Rana, Norge
  Skellefteå, Sverige
  Løgstør, Danmark
  Tsjerepovets, Russland
  Košice, Slovakia 
  Vårgårda, Sverige
  Kullamaa, Estland

Bilder

Referanser

Eksterne lenker
 
 Uppslagsverket Finland, Brahestad

Byer i Uleåborgs län
Bosetninger i Finland
Bosetninger etablert i 1649
Kommuner i Norra Österbotten
Rainiai-massakren

Rainiai-massakren (litauisk: Rainių žudynės) var en massakre på mellom 70 og 80 litauiske politiske fanger som ble gjennomført av Den røde armé og NKVD, Sovjetunionens politiske politi, mellom 24. og 25. juni 1941. Det var en av en rekke lignende massakrer gjennomført av sovjetrusserne i det okkuperte Litauen. Mange tusen ble drept i disse massakrene. Rainiai-massakren var ikke den mest omfattende av massakrene, men er en av de best kjente, særlig på grunn av den ekstreme brutaliteten og torturen ofrene ble utsatt for fra russerne. Ofrene var utsatt for så grov tortur at bare 27 ofre kunne identifiseres da massegravene ble funnet av tyske styrker tre dager senere. Lignende grusomheter ble også begått andre steder, i Tartu-massakren drepte russerne nesten 250 mennesker.

De fleste gjenlevende ansvarlige for massakren som fremdeles oppholdt seg i Litauen rømte til Russland eller Israel (flere av dem var jøder) etter Sovjetunionens sammenbrudd. Både Russland og Israel har nektet å utlevere dem. En av de hovedansvarlige, Nachman Dushanski, bodde i Israel frem til sin død i 2008. En annen, Pjotr Raslan, som var sjef for NKVD i Telsiai, ble i 2001 dømt til livsvarig fengsel for folkemord av en litauisk domstol, men han er fortsatt på frifot og beskyttes av russiske myndigheter.

Tortur

De russiske soldatene hadde revet ut tunger, skåret over ører, dratt ut fingernegler, utsatt fangene for branntortur, helt etsende syre over dem, vippet ut øyne med kniv. Flere fanger var skalpert, andre hadde fått kjønnsorganene skåret over og puttet i munnen. Videre hadde fanger blitt flådd, og huden var brukt som belte for å binde hendende deres. Legeundersøkelser viste at fangene hadde vært i live mens de hadde blitt utsatt for torturen.

Eksterne lenker
 Dagbladet: Her er det ukjente Holocaust

Sovjetunionen
Litauens historie
Konflikter i 1941
Massakrer under andre verdenskrig
Jødisk historie
Pjotr Raslan

Pjotr Raslan (russisk: Пётр Раслан, født 25. mars 1914, død 2002) er en litauisk-russisk kommunist som under andre verdenskrig var sjef for NKVD i Telsiai og en av de ansvarlige for Rainiai-massakren, der en rekke litauiske politiske fanger ble utsatt for ekstrem tortur og myrdet. Raslan mottok senere medaljer og hadde høye stillinger i Sovjetunionen. 

Han ble i 1938 dømt til fem års fengsel for revolusjonær aktivitet av Litauiske myndigheter. I 1992, like etter Sovjetunionens oppløsning, skilte han seg fra sin kone og flyttet til Russland. 

I 2001 ble han dømt til livsvarig fengsel in absentia for folkemord av en litauisk domstol. Russland nektet å utlevere ham. Raslan døde året etter, 87 år gammel.

Referanser 

Litauere
Sovjetere fra andre verdenskrig
Personer dømt in absentia
Personer dømt for folkemord
Personer ettersøkt for krigsforbrytelser
Revolusjonære
Kommunister
Sovjetiske aktivister
Monitor Norge

Monitor er et norsk fag- og bransjeblad for profesjonelle lyd- og bildeprodusenter og distributører i audiovisuelle medier: film, fjernsyn, radio, lyd- og bildestudioer, video og multimedia.

Monitor er det klart største fagblad i Norge for profesjonelle mediefolk, og det eneste som er uavhengig av organisasjoner og særinteresser. Bladet er basert på kritisk fagjournalistikk; med nyheter om multimedia, kreativitet, mennesker og teknikk i AV-bransjen, og artikler om kamera, lys, lyd og redigering.

Ansvarlig redaktør er Geir Bergersen. Monitor utkommer fem ganger årlig i et opplag på 6 000 eksemplarer.

Monitor kommer også ut i Danmark og Sverige og har et totalt opplag i Skandinavia på 22 500.

Eksterne lenker 
 Offisielt nettsted for Monitor i Norge
 Monitor i Sverige
 Monitor i Danmark

Norske fagblader
Biologisk oksygenforbruk

BOF (biologisk oksygenforbruk) er en laboratorisk metode for å måle biologisk oksygenforbruk i spillvann.
Prøvene heter enten BOF7, eller BOF5. Dette betyr at man måler oksygenforbruket i perioder på enten 7 døgn (BOF7) eller 5 døgn BOF5).

Et avløpsanlegg med spillvann fra et slakteri eller en matproduksjon har et betydelig høyere BOF-resultat enn avløpsanlegg med eneboliger tilknyttet.
BOF-resultatene benyttes blant annet også til beregning av antall Personekvivalent (pe).

Kjemi
Økologi
Avfall
Vann
Gjenvinning
Lucene

Apache Lucene er et fri/åpen kildekode programvarebibliotek for informasjonsgjenfinning, opprinnelig utviklet i programmeringsspråket Java av Doug Cutting. Lucene støttes av Apache Software Foundation og utgis under Apache programvarelisens. 

Lucene har blitt portert til andre programmeringsspråk inkludert Delphi, Perl, C#, C++, Python, Ruby og PHP.

Historie 
Lucene ble opprinnelig skrevet av Doug Cutting i 1999. Den var opprinnelig tilgjengelig for nedlasting fra sin hjemmeisde på SourceForge. Siden ble den en del av Apache Software Foundations Jakarta produktfamilie av åpen/fri kildekode skrevet i Java. Dette skjedde i september 2001. Lucene ble et eget toppnivås Apache prosjekt i februar 2005. I 2010 ble Solr og Lucene slått sammen til en kodebase. Gjennom årene har Lucene inkludert en rekke underprosjekter som for eksempel Lucene Java, Droids, Lucene.Net, Lucy, Mahout, Solr, Nutch, Open Relevance Project, PyLucene og Tika. De fleste av disse, inkludert Solr er siden flyttet ut som separate Apache-prosjekter.

Egenskaper og bruk 
Lucene egner seg for enhver applikasjon som trenger full-tekst indeksering og søk, og Lucene har generelt blitt anerkjent for sin anvendelse i implementeringen av Internett søkemotorer og lokalt søk på separate nettsteder. Lucene er motoren i flere mer komplette søkemotorer for ulike formål, blant annet Solr, Nutch og Attivio AIE.

Sentralt i Lucene's logiske arkitektur er ideen om et dokument som inneholder felter med tekst. Denne fleksibiliteten gjør at Lucene's API er uavhengig av fil-format. Tekst på formatene PDFer, HTML, Microsoft Word, OpenDocument m.fl. kan alle indekseres så lenge tekstlig informasjon kan trekkes ut.

Prosjekter basert på Lucene 
Lucene er i seg selv kun et indekserings- og søke-bibliotek, og inneholder ikke søkerobot eller funksjonalitet for tolkning av HTML. Men det finnes flere prosjekter som utvider Lucenes funksjonalitet:
 Apache Nutch tilbyr vevgjennomgang (vev crawling) og parsing av HTML
 Apache Solr – er en komplett søkemotor-tjener, utgitt som åpen kildekode
 ElasticSearch – er en komplett søkemotor-tjener
 Compass er et Java søkemotor-rammeverk bygget på toppen av Lucene.

Tilgang på kompetanse 
Det er et levende utvikler- og bruker-miljø rundt Lucene, som raskt og effektivt kan svare på spørsmål eller rette feil. Det er også flere ulike kommersielle konsulentfirmaer som kan tilby kursing, konsulenthjelp, skreddersøm/videreutvikling og support-kontrakter.

Se også 
 Hadoop
 Nutch
 Solr

Referanser

Bibliografi

Eksterne lenker 
 
 Compass project
 Lucene FAQ
 Luke – Lucene Index Toolbox

Fri programvare
Kongsskogen videregående skole

Kongsskogen videregående skole er en videregående skole som tilbyr tilrettelagt undervisning for elever i tiltak mot sosiale, medisinske og psykiske vansker, innen utdanningsprogram for studiespesialisering med programområdene realfag og språk, samfunnsfag og økonomi. Elever med behov for tilrettelegging for andre typer vansker kan også søke. Skolen holder til i leide lokaler i Gladengveien 3B på Ensjø. Utdanningsetaten i Oslo eier og driver skolen og har opprettet en underavdeling i Asker.

Kongsskogen er en av tre videregående skoler i Oslo som tilrettelegger for elever med sosiale og psykiske vansker. De andre er Eikelund videregående skole og Kirkeveien videregående skole.

Rektorer
 2018: Ann-Kristin Høgseth (fra Hersleb videregående skole).
 2018: ass rektor Christine Wille Jordheim (midlertidig)
2008-2017: Kari Pillgram Hansen

Referanser

Eksterne lenker
 Hjemmesider

Videregående skoler i Oslo
Spesialskoler i Norge
Skoler i bydel Gamle Oslo
Bobbejaanland

Bobbejaanland er en fornøyelsespark i Lichtaart i Belgia. Den ble grunnlagt av artisten og underholderen Bobbejaan Schoepen, og åpnet i 1961. Parken var opprinnelig ment som en konsertarena, men anskaffet etter hvert flere tivoliattraksjoner. Parken var i Schoepen-familiens eie frem til den i 2004 ble solgt til det spanske parkselskapet Parques Reunidos, som også eier de norske fornøyelsesparkene TusenFryd og Bø Sommarland. Bobbejaan selv bor fremdeles i et hus i parken.

Parken har ifølge nettsidene over 50 attraksjoner.

Berg-og-dalbaner
Bob Express
Dreamcatcher
Oki Doki
(R)evolution
Speedy Bob
Typhoon

Store attraksjoner
Aztek Express
Typhoon (åpner vår/sommer 2009)
Fly Away
Typhoon
Sledgehamer

Eksterne lenker
 

Fornøyelsesparker
Byggverk i Belgia
Karlö

Karlö (finsk: Hailuoto) er en øy og kommune i landskapet Norra Österbotten i Finland. Kommunen har cirka 1 000 innbyggere og et areal på 196,56 km². Karlö er en finskspråklig kommune som grenser (vanngrense) til kommunene Haukipudas, Lumijoki, Oulunsalo og Siikajoki og Uleåborg.
Øya Karlö er etter Fasta Åland og Kimitoön Finlands tredje største øy i Østersjøen.

Karlö har fergeforbindelse med Oulunsalo på fastlandet. Om vinteren når fjorden er tilfrosset, kjører man på isen mellom øya og fastlandet. Rundt en tredjedel av Karlö er et fuglereservat.

Se også 
 Europas øyer

Eksterne lenker 
 

Øyer i Østersjøen
Kommuner i Norra Österbotten
Shaun Maloney

Shaun Richard Maloney  (født 24. januar 1983) er en skotsk fotballspiller som for tiden er klubbløs. 

Han debuterte for Celtic i 2001. Sesongen 2007-2008 spilte han for Aston Villa FC.

Han debuterte på  da han kom inn som innbytter i en kamp mot  på Hampden Park  8. oktober 2005.

Eksterne lenker 
 

Skotske fotballspillere
Personer fra Aberdeen
Fotballspillere for Aston Villa FC
Fotballspillere for Celtic FC
Fotballspillere for Wigan Athletic FC
Fødsler i 1983
Kempele

Kempele er en kommune i landskapet Norra Österbotten i Finland. Kommunen har cirka 15 300 innbyggere og et areal på 110,13 km². Kempele er en finskspråklig kommune.

Eksterne lenker 
 

Kommuner i Norra Österbotten
Magnus Midtbø

Magnus Rognan Midtbø (født 18. september 1988 i Bergen) er en norsk sportsklatrer. Han er mange ganger norgesmester og tidligere juniorverdensmester i sportsklatring, og er i verdenstoppen i internasjonale konkurranser. I august 2010 gjorde han sin hittil vanskeligste bestigning, da han gikk ruta Ali Hulk sit-start extension i Rodellar i Spania. Ruta er satt i graden 9b, og det er til nå bare seks klatrere som har besteget ruter på dette nivået i verden.

I 2017 åpnet Midtbø Nordens største klatresenter på Skullerud i Oslo som han eier sammen med flere andre. Han eier også et klatresenter i Kristiansand.

Midtbø er bosatt i Oslo og driver for tiden en YouTube-kanal med navnet Magnus Midtbø, som primært handler om klatring og utfordringer. Kanalen har per 16.10.2022 over 199.5 millioner avspillinger og 1.4 millioner abonnenter.

Medaljer i norske mesterskap 
Midtbø har vunnet 18 NM-gull i klatring. Han vant kongepokalen ti ganger mellom 2006 og 2016.

Referanser

Eksterne lenker 
 Midtbø profilert i NRK-serien Min idrett
 Midtbøs profil på IFSC
 Midtbøs YouTube-kanal

Norske sportsklatrere
Fødsler i 1988
Mesternes Mester-deltakere
Personer fra Bergen kommune
Norgesmestere
Kongepokalvinnere i klatring
Youtubere fra Norge
Kjetil Saugestad

Kjetil Saugestad (født 21. november 1969 i Ålesund) er en norsk journalist, satiriker og dokumentarmaker. Han bodde i Ålesund til han var syv og flyttet senere til Sandefjord. Saugestad ble ansatt i NRK i 1993. 

Han har levert bidrag til Hallo i uken på P2 siden 1993 og er opphavsmann til den faste figuren «Sture Hansen», en konspiratorisk leserbrevforfatter som bruker uttrykkene «det er alarm», «tilfeldig? neppe!» og «på vegne av vanvittig mange». Han produserte også 60 humorinnslag for Ukeslutt i rollen som den fiktive filmanmelder «Salomon Slinning» i 2002/2003. 

Saugestad var i 15 år ansatt i Østlandssendingen som nyhetssjef, leder og reporter i Migrapolis-redaksjonen, ansvarlig for co-produksjonene Cityfolk og andre tv-dokumentarer, og som reporter og programleder på radio og tv. Han har produsert flere radiodokumentarer, blant annet Morfar on the rocks som fikk hederlig omtale/uoffisiell sølvmedalje under Prix Italia i 2006. Saugestad er nå ansatt i NRKs dokumentarredaksjon, radio. I 2012 vant hans radiodokumentar Lærepenge og falske tusenlapper Prix Radio som «årets spesialprogram».

Kilder 
 www.nrk.no: Doping for folk flest  Besøkt 10. mai 2013
 www.nrk.no: Vant Prix Radio

NRK-journalister
Personer fra Ålesund kommune
Personer fra Sandefjord kommune
Norske komikere
Fødsler i 1969
Permanent (hår)

Permanent betyr vedvarende eller konstant og brukes til å betegne innretninger av en lengre varighet.  I folkelig dagligtale betegner permanent en hårbehandling av en viss varighet.

Håndverkterminologi
Anne Marit Godal

Anne Marit Godal (født 20. november 1972) er bokbransjeleder og redaktør. Godal fikk i januar 2011 jobben som daglig leder for Foreningen Store norske leksikon og sjefredaktør for Store norske leksikon, Norsk biografisk leksikon og Kunnskapsforlagets Store Medisinske Leksikon. Da hun overtok sto leksikonene i fare for nedlegging, men i hennes periode som sjefredaktør ble den videre finansieringen sikret gjennom støtte fra statsbudsjettet og universitetene. Hun ble i november 2016 etterfulgt av Erik Bolstad.

Fra 2003 til 2010 bygde Godal opp litteraturorganisasjonen Leser søker bok, bl.a. med søketjenesten boksøk.no og bok-til-alle-bibliotekene, som mottok Folkeopplysningsprisen og Jonasprisen.

Godal arbeider fra 2017 som oppdragsutvikler ved Inspiria science center og sitter fra 2019 i styret for Litteraturhuset i Oslo. I 2018 gav hun ut diktantologien Alt skal bli forandra snart. 100 norske dikt om fellesskap og kamp, sammen med medredaktør Leif Høghaug.

Godal har hatt en rekke verv i frivillige organisasjoner, som Arbeidernes ungdomsfylking, Framfylkingen, Arbeiderpartiet, Nei til EU, Norsk Målungdom, Noregs Mållag og Utøyaveteranene. Hun leder fra 2021 klima- og miljøutvalget i Østfold Arbeiderparti og er fra 2019 folkevalgt for Arbeiderpartiet i Fredrikstad kommune,

Hun er utdannet statsviter fra Universitetet i Oslo og Aarhus universitet, og er datteren til Sissel Rønbeck og Bjørn Tore Godal.

Referanser

Eksterne lenker 
 

Norske statsvitere
Store norske leksikon
Norske encyklopedister
Nynorskforkjempere
Fort Amber

Fort Amber (hindi: अमेर किला, også kjent som Fort Amer) ligger på en fjelltopp i Amber, 11 km fra indiske storbyen Jaipur i delstaten Rajasthan, India. Borgen ble bygget i det antikke India og er et storslagent orientalsk slott.

Byggverk i India
Slott
Steyr M1912

Steyr 9mm M.12 Steyr RepetierPistole (sivilt navn: Steyr-Hahn Pistole) er en østerriksk-ungarsk pistol.

Den ble designet i 1911 og produsert av Osterreichische Waffenfabrik Steyr fra 1912 til 1919. Deler ble produsert og pistoler satt sammen hos Fegyver es Gepgyar Reszvenytarsasag i Budapest. Den var standardpistol for det militære i dobbeltmonarkiet Østerrike-Ungarn i første verdenskrig, og ble også brukt av tyske Wehrmacht under andre verdenskrig, da de bygget om 60,000 pistoler til 9 x 19 mm Luger i 1938.

Spesielt med pistolen er matingen som foregår ovenfra og ned inn i et integrert våpenmagasin som er inni skjeftet. Omtrent 300 000 pistoler ble laget. Den var laget for ammunisjon i kaliber 9 x 23 mm Steyr, men også et mindre antall ble produsert i 9 x 19 mm Luger, blant andre et parti med 10 000 pistoler til den bayerske hær.

Eksterne lenker 
 Steyr 9mm M.12 Steyr RepetierPistole

Skytevåpen i kaliber 9 mm
Våpen fra første verdenskrig
Pistoler
Østerrikske skytevåpen